மார்பின்மீது விரித்துக் கவிழ்க்கப்பட்டஅல்லி அரசாணி மாலை ” ப் புத்தகம். பக்கத்தில் வெங்கலப் பல்லாங்குழியின் மீது குவிக்கப்பட்ட சோழிகள். ஜன்னலில் ஒரு செம்பு , பக்கத்தில் ஒரு சினுக்குவலி , இரண்டு பக்கமும் பற்கள் உள்ள ஒரு மரச்சீப்பு , ஒரு ஈருவாங்கி , ஒரு உடைந்த முகம்பார்க்கும் கண்ணாடி முதலியன இருந்தன. அவள் அயர்ந்து தூங்கிக்கொண்டிருந்தாள். பால் நிறைந்து கொண்டே வரும் பாத்திரத்தில் பால்நுரைமீது பால் பீச்சும்போது ஏற்படும் சப்தத்தைப்போல் மெல்லிய குறட்டை ஒலி. அவள் தூங்கும் வைபவத்தைப் பார்த்துக்கொண்டே இருந்தேன்.